ATCG afholdt to møder i 2019, den 29. april og den 17. december, for at udveksle oplysninger om en række spørgsmål, der er sammenfattet nedenfor, vedrørende forordningens gennemførelse.

ATCG fungerer som et forum for eksperter fra medlemsstaterne og Kommissionen til at udveksle oplysninger om administrativ praksis og til at drøfte spørgsmål om fortolkning af denne forordning, tekniske spørgsmål med hensyn til de varer, der er opført, udviklinger i relation til denne forordning og eventuelle andre spørgsmål, der måtte opstå. Kommissionen hører også ATCG i forbindelse med udarbejdelsen af delegerede retsakter i overensstemmelse med den interinstitutionelle aftale om bedre lovgivning af 13. april 2016 ( ).

III.Den regulerer handelen med varer — kemiske stoffer eller farmaceutiske stoffer (bilag IV) — der kan anvendes til henrettelse (f.eks. produkter, der kan anvendes til at henrette mennesker ved brug af dødssprøjter). Der er indført en særlig tilladelse (generel EU-eksporttilladelse) for at kontrollere eksporten af sådanne bedøvende midler og for at forhindre, at de eksporteres med henblik på henrettelser ved brug af dødssprøjter, uden at begrænse handelen med sådanne midler til medicinske, veterinære eller andre legitime formål.

II.Varer, som er opført i bilag III, og som kan anvendes til henrettelse eller tortur, men som også kan anvendes til andre lovlige formål (retshåndhævelse), kræver en forudgående eksporttilladelse, som gives fra sag til sag. Der kræves også en forudgående eksporttilladelse for levering af teknisk bistand eller mæglervirksomhed i forbindelse med denne kategori af varer. Bilag III omfatter ikke: a) skydevåben, der er omfattet af forordning (EU) nr. 258/2012 , b) produkter med dobbelt anvendelse, der er omfattet af forordning (EF) nr. 428/2009 , og c) varer, der er omfattet af betingelserne i fælles holdning 2008/944/FUSP .

I.Den forbyder import til, eksport fra og transit gennem EU af varer, der er opført i bilag II, og som ikke har noget andet konkret anvendelsesformål end henrettelse eller tortur. Det er også forbudt at yde teknisk bistand i forbindelse med sådanne varer, herunder oplæring i brug af dem. Det er også forbudt at reklamere for sådanne varer i trykte medier, på internettet, i TV eller radio samt at fremstille og udbyde dem til salg på en udstilling eller messe.

Kommissionen underrettede og hørte efterfølgende også ATCG om et udkast til en delegeret retsakt om ændring af: i) listen over kompetente myndigheder (opført i bilag I) og ii) listen over bestemmelsessteder, som den generelle EU-eksporttilladelse (bilag V) gælder for (tilføjelse af Gambia og Madagaskar). Tilgangen har hidtil været at medtage et tredjeland i bilag V, hvis det pågældende land har ratificeret en relevant international aftale med en forpligtelse til at afskaffe dødsstraf for alle forbrydelser. For lande, der ikke er medlem af Europarådet, betyder dette, at det pågældende land skal have ratificeret den anden valgfrie protokol til den internationale konvention om borgerlige og politiske rettigheder uden forbehold ( ). Gambia har uden forbehold ratificeret den anden valgfrie protokol til den internationale konvention om borgerlige og politiske rettigheder. Det samme gælder for Madagaskar og de lande, som blev føjet til listen i 2017.

3.2.Handelsoplysninger: Indberetning af data

Kommissionen gennemgik i samarbejde med medlemmerne af ATCG status for de modtagne og udestående indgivelser fra EU-medlemsstaterne for de foregående år (2017 og 2018) med henblik på at udarbejde Kommissionens årlige rapport i overensstemmelse med artikel 31, stk. 4, i forordning (EU) 2019/125. Kommissionen har understreget behovet for, at alle medlemsstater aflægger rapport, uanset om eksporttilladelse blev tildelt eller nægtet.

I den bredere sammenhæng med rapporteringsprocessen kiggede Kommissionen sammen med ATCG nærmere på at udvide processen til også at omfatte områder såsom i) oplysninger om tilladelser vedrørende mæglervirksomhed og teknisk bistand og ii) oplysninger om anvendelsen af den generelle EU-eksporttilladelse. ATCG drøftede også muligheden for at medtage slutbrugeren i den regelmæssige rapportering. En national kompetent myndighed udtrykte, at sådanne oplysninger kun bør gives til Kommissionen efter anmodning i overensstemmelse med artikel 26, stk. 2.

På baggrund af ovenstående blev ATCG underrettet om Kommissionens hensigt om at ajourføre rapporteringsformularen med henblik på at indarbejde en bredere vifte af data som forberedelse til rapporteringen for 2019.

3.3.Evaluering af forordning (EU) 2019/125

Kommissionen underrettede ATCG om evalueringen af forordningen, jf. artikel 32. I overensstemmelse med retningslinjerne for bedre regulering offentliggjorde Kommissionen i juli 2019 en køreplan, hvori der blev redegjort for anvendelsesområdet, forholdene omkring høringer og inddragelsen af interessenter samt for en foreløbig tidsplan. Kommissionen underrettede også ATCG om, at den som led i evalueringen (og i overensstemmelse med artikel 32 i forordningen), indhentede oplysninger om bestemte dele af forordningen, nemlig sanktioner, der er omfattet af artikel 33, og nationale foranstaltninger, der er omfattet af artikel 10 og 14.

Kommissionen opfordrede ATCG til at deltage i evalueringsprocessen ved at tilsende gruppen medlemsstaternes synspunkter, kommentarer, forslag og oplysninger om bedste praksis — samt om smuthuller — som de muligvis er stødt på i den løbende gennemførelse af forordningen. Der blev fremsat forslag om at udarbejde retningslinjer for risikovurderinger eller indføre et system til udveksling af synspunkter om eksportdestinationer i et passende format.

ATCG blev også opfordret til at øge kendskabet til den offentlige høring og få input fra andre dele af deres administration, hvor det var relevant.

3.4.Alliancen for torturfri handel

Kommissionen gav en ajourføring om status for alliancen for torturfri handel, navnlig vedtagelsen af FN's Generalforsamlings resolution "Towards torture-free trade: examining the feasibility, scope and parameters for possible common international standards" (foreligger ikke på dansk) den 28. juni 2019. Resolutionen danner grundlaget for FN's fremtidige arbejde inden for dette område. Kommissionen har vist sin vilje til at gøre handel torturfri ved at støtte FN's Højkommissariat for Menneskerettigheder gennem en opfølgning på gennemførelsen af resolutionen.